Kraggakamma maak geskenkhouers | Vroue-Landbouvereniging van Kaapland
Home/Kraggakamma, News/Kraggakamma maak geskenkhouers
By ons vergadering bespreek Margaret van der Mescht die nut van handgemaakte boksies en sakkies om geskenke in te sit. Deesdae word geskenke veel eerder in `n interessante en stylvolle houertjie gegee as om dit in geskenkpapier toe te draai. Dit kan die eenvoudigste geskenk in iets besonders omtower en die houer word dikwels net soveel as die geskenk self waardeer. Die boksies lyk ook mooi vir troues, kinderpartytjies en `n ooievaarstee.
Basiese benodigdhede soos `n sny-apparaat, snymat en diepmerkapparaat is noodsaaklik om kartonboksies te maak. Lint, tou, koord en verskillende tooisels word gebruik vir afronding.
Elke vrou kry `n fotoplakwerkpapier wat alreeds gediepmerk is. Hulle word stap vir stap gewys hoe om die boksie te vou en daarna word die boksies versier. "Dom" vingers wil nie altyd saamwerk nie en dit veroorsaak baie frustrasie en pret!